以我嘅經驗，day 1開始已經不斷挑骨頭，證明佢未適應，心態上好唔想返，所以就不斷放大所有問題，呢種狀態其實過到初一過唔到十五，因為我都係過來人，唯一辦法就係隨自己心意走，當你quit咗呢份工之後，無論個決定正唔正確，內心都會有啲罪疚感，會怪自己唔捱得，會覺得千辛萬苦搵到份工又放棄好嘥料，但係唔緊要嘅，呢個係正常心路歷程，當你去到下一份，或者再下下一份都會有放棄嘅念頭，好自然就會開始諗係咪自己有問題，亦明白到再係咁落去會唔掂，跟住就平衡返少少，叫自己新工作要坐定定。